En dagplejemor fra Løgstør tog mandag en 27-årig mand på fersk gerning. Manden var på vej ind ad et vindue, og da dagplejemoren spurgte, hvad han lavede, sagde han, at han var i gang med at begå indbrud. Han stak af og fik ikke noget med sig. Dagplejemoren nåede at få nummerpladen på indbrudtyvens bil. Hun meldte ham til politiet. Den 27-årige mand blev hentet på sin adresse i Gedsted. Han er sigtet for forsøg på indbrud.
Mandag formiddag fik Aalborg Politi en anmeldelse om indbrudsforsøg i Løgstør.